ફક્ત શિષ્યો જ નહિ, આપણી વચ્ચે એવા કેટલાંય યોગીઓ પણ રહેલાં છે. હકીકતમાં, આજની તારીખમાં અને આજના સમયમાં, આપણી પાસે ઈતિહાસમાં પહેલાં ક્યારેય ન હોય એટલાં યોગીઓ રહેલાં છે. પણ, આજે આપણી પાસે જુદી જાતનાં યોગીઓ છે. આપણામાંનાં મોટાભાગનાં લોકો, પેલા યોગીની જેમ, આપનું આખું જીવન એવી બાબતો પાછળ કામ કરવામાં ખર્ચી નાંખીએ છીએ કે જેની કિંમત ફક્ત એક મુઠ્ઠીભર ચોખા જેટલી જ હોય. પ્રેમની શીખને અવગણીને, આપણી અંગત ખુશીઓનો અનાદર કરીને, આપણી લાગણીકીય જરૂરિયાતોને કચડીને, આપણી તંદુરસ્તીનાં ભોગે આપણે કઈક લાભ મેળવી લેવા, કશાને પ્રાપ્ત કરી લેવા કે કઈક બની જવા માટે આપણે આમ કરતાં હોઈએ છીએ. આમાંનું મોટાભાગનું, હું હજી આગળ કહું તો, આપણે એટલાં માટે કરતાં હોઈએ છીએ કે જેથી કરીને બીજા લોકોને પ્રભાવિત કરી શકાય કે જે આપણા માટે બિલકુલ મહત્વનાં નથી હોતા, કે જે આપણી કદાચ બિલકુલ દરકાર નથી રાખતાં હોતા, કે પછી એમનાં માટે કે જેને આપણી કશી પણ પડી નથી હોતી. એવા લોકોનું ધ્યાન ખેંચવા માટે કે જે ક્યારેય પુરતું નહિ હોય. અને ખરાબમાં ખરાબ તો એ કે આપણે આવું આપણા માટે જે ખરેખર મહત્વનાં હોય તેવાં લોકોના ભોગે કરતાં હોઈએ છીએ.